Diari Oficial de la Generalitat Valenciana


Sumari del DOGV 9206, del 02-11-2021 (2021/10125)

Informació pública de l'emissió de l'informe ambiental i territorial estratègic de l'estudi de detall per a la reordenació de volums a l'illa delimitada pel passeig de Gregori Maians, carrer d'Isaac Albéniz, carrer de Menéndez y Pelayo i carrer de Manuel de Falla, per a adaptar-la a l'ús comercial.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9206

Data del DOGV
:   02-11-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/10111


Data del document
:   16-09-2021

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * pla d'urbanisme
    * administració local

Informació pública de l'emissió de l'informe ambiental i territorial estratègic de l'estudi de detall per a la reordenació de volums a l'illa delimitada pel passeig de Gregori Maians, carrer d'Isaac Albéniz, carrer de Menéndez y Pelayo i carrer de Manuel de Falla, per a adaptar-la a l'ús comercial. [2021/10250]  
La Junta de Govern Local, actuant en funcions d'òrgan ambiental municipal, va adoptar, a proposta de la Comissió Ambiental i Territorial, un acord d'aprovació de l'informe ambiental i territorial de l'estudi de detall presentat per la mercantil Mercadona, SA. Expedient 2020/3219.  
  
Vist el document inicial estratègic de l'estudi de detall que presenta la mercantil Mercadona, SA, i tenint en compte:  
I. Objecte. És objecte del present estudi de detall la reordenació de volums en l'illa delimitada pel passeig Gregori Maians, carrer Isaac Albéniz, carrer Menéndez y Pelayo i carrer Manuel de Falla, per a l'adaptació a l'ús comercial que pretén implantar-s'hi. L'estudi de detall deixarà sense efecte els anteriors estudis de detall aprovats pel Ple de l'Ajuntament d'Oliva amb data 5 de febrer de 2004 i 29 de novembre de 2012.  
  
II. Legislació aplicable i planejament vigent  
L'avaluació ambiental és l'instrument de prevenció que permet integrar els aspectes ambientals en la presa de decisions que garantisquen una adequada prevenció dels impactes ambientals concrets que es puguen generar, al mateix temps que estableix mecanisme de correcció o compensació.  
Aquesta obligatòria avaluació de les repercussions de determinats plans i programes en el medi ambient es va establir per la Directiva 2001/42/CE, del Parlament Europeu i del Consell, de 27 de juny de 2001, i la transposició a l'ordenament jurídic espanyol es materialitza en la Llei 21/2013, de 9 de desembre, de l'Estat, d'avaluació ambiental.  
  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental, de conformitat amb el que es preveu en la legislació d'avaluació ambiental.  
L'avaluació ambiental i territorial estratègica dels plans i programes es recull en la nostra normativa autonòmica en el Decret legislatiu 1/2021, de 18 de juny, d'ordenació del territori, urbanisme i paisatge, que regula una tramitació ambiental i urbanística unificada, i distingeix dos tipus de procediments, ordinari i simplificat, d'avaluació ambiental i territorial estratègica; l'òrgan ambiental i territorial és qui resoldrà sobre aquests casos tenint en consideració els criteris de l'annex VIII d'aquesta llei.  
El planejament vigent es conforma pel Pla general d'ordenació urbana definitivament aprovat per la Comissió Territorial d'Urbanisme amb data 30 de novembre de 1982 i l'estudi de detall definitivament aprovat amb data 29 de novembre de 2012.  
  
III. Tramitació i òrgan competent  
El document inicial estratègic objecte de l'avaluació ambiental s'ha tramitat conforme amb les previsions dels articles 52 i 53 del Decret legislatiu 1/2021.  
S'ha emés informes tècnic i jurídic, de dates 25 de setembre de 2020 i 26 d'agost de 2021, respectivament.  
S'han elevat consultes prèvies a la Conselleria d'Economia Sostenible i Sectors Productius, Direcció General d'Urbanisme i Departament de Medi Ambient de l'Ajuntament d'Oliva.  
Dels informes tècnics i jurídics emesos es desprén que l'estudi de detall, que s'aporta a les determinacions de l'article 41 del DL 1/2021 de 18 de juny, no incideix sobre aspectes de l'ordenació estructural sinó que afecta, exclusivament, l'ordenació detallada del sòl urbà; l'Ajuntament és l'òrgan ambiental i territorial estratègic i, igualment, l'òrgan substantiu competent per a l'aprovació definitiva de l'estudi de detall.  
  
Per delegació de l'Ajuntament ple, en sessió de data 27 d'abril de 2017, es va designar a la Junta de Govern Local com a òrgan ambiental municipal competent per a l'aprovació del corresponent informe ambiental, previ informe i estudi per part de la Comissió d'Avaluació Ambiental i Territorial de l'Ajuntament.  
  
IV. Valoració efectes sobre el medi ambient  
De la documentació presentada i estudiada i dels informes presents en l'expedient es desprén que l'estudi de detall manca d'efectes significatius sobre el medi ambient i el territori i no afecta l'ús dominant en la zonificació urbanística, per la qual cosa s'entén procedent la tramitació de l'avaluació ambiental i territorial estratègica simplificada.  
  
  
Per tot això, i de conformitat amb la proposta i dictamen emés, la Junta de Govern Local, en qualitat d'òrgan ambiental municipal, aprova el següent informe ambiental:  
  
Primer. Emetre informe ambiental i territorial estratègic de l'estudi de detall que presenta la mercantil Mercadona, SA, per a l'illa compresa entre les vies públiques indicades i que es correspon amb la parcel·la cadastral 0318301YJ5101N00011RU. Zona Residencial Eixample, de 3541, 60 m². L'avaluació ambiental es resol pel procediment simplificat per considerar que l'estudi de detall no té efectes significatius sobre el medi ambient i el territori, d'acord amb els informes emesos i la proposta de la Comissió d'Avaluació Ambiental de l'Ajuntament d'Oliva.  
  
  
Segon. Donar compte del present acord a l'Ajuntament ple, com a òrgan substantiu, amb indicació de la procedència de prosseguir la tramitació de l'estudi de detall segons el que es disposa en l'article 61 del DL 1/2001.  
  
Tercer. Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, i deixar constància que l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el DOGV no s'ha aprovat el document avaluat en termini màxim de quatre anys des de la publicació.  
  
Quart. Notificar-ho als interessats, fent constar que contra la present resolució no es pot interposar cap recurs, sense perjudici dels que, si escau, pertoquen contra l'acte que aprove la modificació de l'instrument de planejament en tramitació.  
  
Oliva, 16 de setembre de 2021.- El regidor delegat de Planejament Urbanístic: Miguel Monzonís Sallemi.